

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv [www.daugavpils.lv](http://www.daugavpils.lv)

Daugavpilī

**Pilsētas saimniecības un attīstības komitejas**

**SĒDES PROTOKOLS**

**2025.gada 23. janvārī** **Nr.3**

Sēde notiek: domes sēžu zālē

Sēde sasaukta: plkst.10.00

|  |  |
| --- | --- |
| Sēde sākas: plkst.10.00  Sēdes laikā tiek veikts audioieraksts  **Sēdē piedalās:** |  |
| Komitejas priekšsēdētājs (vada sēdi) | *Igors Aleksejevs* |
| Komitejas priekšsēdētāja vietnieks | *Mihails Lavrenovs* |
| Komitejas locekļi | *Anatolijs Gržibovskis*  *Valērijs Kononovs*  *Igors Prelatovs*  *Ivars Šķinčs*  *Aleksejs Vasiļjevs* |
|  |  |
| **Sēdē klātesoši:** |  |
| Daugavpils valstspilsētas pašvaldības iestāžu darbinieki | *J.Dukšinskis, R.Golovans,*  *I.Šalkovskis, I.Prozore,*  *T.Goga* |
| Sēdi protokolē: | *Daugavpils pašvaldības centrālās pārvaldes*  *Attīstības departamenta referente E.Pūga* |
| **Darba kārtība:** | | |
| 1. **Par atbalstu projektam “Ēku energosertifikācija izmantojot ALTUM grantu”.** | | |

*I.Aleksejevs atklāj komitejas sēdi un dod vārdu ziņotājam.*

**1.**

**Par atbalstu projektam “Ēku energosertifikācija izmantojot ALTUM grantu”**

*Ziņo – Daugavpils pašvaldības centrālās pārvaldes Īpašuma pārvaldīšanas departamenta Nekustamā īpašuma būvniecības procesa vadīšanas, uzturēšanas un pārvaldīšanas nodaļas Izglītības un kultūras objektu pārvaldnieks Jānis Dukšinskis*

I.Aleksejevs jautā, kad varētu būt gatavi energosertifikāti?

J.Dukšinskis informē, ka tie varētu būt gatavi līdz š.g. gada beigām. Auditoru komanda apsekos 20 ēkas. Par sertifikāciju apmaksu veiks ALTUM programma. Atbilstoši līgumam, noslēdzot līgumu, pašvaldība veiks iemaksu līdz 1.martam. Visas pārējās darbības veiks ALTUM (SIA "EKODOMA" energoauditori).

I.Šķinčs norāda, ka ēku saraksta 1.daļā Daugavpils iespēju vidusskolai būves nosaukums „Sporta skola”. Vai tas ir korekts nosaukums? Varbūt tā ir sporta ēka, jo ir domes lēmums, ka tā manēža pieder Iespēju vidusskolai?

J.Dukšinskis piekrīt, ka tas tā ir, bet reģistrā, no kura ņemti šie dati, pagaidām ir tas pats nosaukums. Tādēļ sarakstā ir nosaukumi, atbilstoši šim reģistram.

I.Šķinčs norāda, ka būtu korektāk norādīt pareizo nosaukumu, lai pēc tam nebūtu jautājumu arī tam ALTUM.

J.Dukšinskis izsakās, ka tad vispirms jāmaina nosaukumi reģistrā.

I.Šķinčs norāda, ka tāda pati situācija ir Raipoles ielā 8, pirmskolas izglītības iestāde. Varbūt labāk nosaukt pirmskolas izglītības ēka? Arī Daugavpils 5.pirmskolas izglītības iestādes mums nav. Būtu jānorāda būves nosaukums. Tāpat arī nav norādīts ēkas ekspluatācijas uzsākšanas gads Raipoles 8 un Stāvu 41.

J.Dukšinskis skaidro, ka tādiem datiem jābūt, nav ielikti tabulā.

*Notiek diskusija.*

J.Dukšinskis skaidro, ka iepirkums jau ir veikts, par pamatu ņemot adreses un kadastra numurus. Kas atrodas tajās ēkās, ALTUM speciālistiem šobrīd nav noteicošais. Būves nosaukums ir tikai kā papildus informācija.

J.Dukšinskis papildina par saistībām līgumā, kur norādīta summa 422 tūkstoši eiro apmērā – pašvaldības investīciju apjoms līdz 2026.gada beigām. Konsultējoties ar ALTUM granta projektu vadītājiem, tika skaidrots, ka tas zināmā mērā ir formāli, lai norādītu, ka šajā periodā arī pašvaldība iegulda līdzekļus energoefektivitātes pasākumos. Tas var būt jebkurš objekts Daugavpils valstspilsētas pašvaldības teritorijā. Līdz ar to var norādīt jebkuru objektu, piemēram, Forštates kultūras nama renovāciju Vidzemes ielā 41 A, kas ir energoefektivitātes projekts ar summu pāri par 400 tūkstošiem eiro. Tādā veidā saistības būs izpildītas un līdz 2026.gada beigām jāiesniedz atskaite. Tas var būt arī objekts Raiņa ielā 69. Nekādu papildus saistību risku nav.

I.Aleksejevs norāda, ka ir jāinformē Daugavpils pilsētas Izglītības pārvalde, lai tiktu sakārtots objektu reģistrs, norādot korektus ēku nosaukumus un piederību konkrētām Daugavpils valstspilsētas izglītības iestādēm.

I.Aleksejevs aicina balsot par lēmuma projektu.

*Atklāti balsojot „par” – 7 (I.Aleksejevs, A.Gržibovskis, V.Kononovs, M.Lavrenovs, I.Prelatovs, I.Šķinčs, A.Vasiļjevs); „pret” – nav; „atturas” – nav,*

**Pilsētas saimniecības un attīstības komiteja nolemj:**

*atbalstīt lēmuma projektu par* *atbalstu projektam “Ēku energosertifikācija izmantojot ALTUM grantu”.*

*Pilsētas saimniecības un attīstības komitejas sēdē izskatītā un uz domes sēdi virzītā jautājuma ziņošanu kārtējā domes sēdē uzņemas Igors Aleksejevs.*

Sēde beidzas: plkst. 10:09

Komitejas priekšsēdētājs: (personiskais paraksts) I.Aleksejevs

Protokoliste (personiskais paraksts) E.Pūga